אפרים ברק (מזרחן)

אפרים ברק (ברקוביץ') (נולד ב-20 בספטמבר 1953) הוא מזרחן, דוקטור להיסטוריה של המזרח התיכון בעת החדשה. נולד בשנת 1953 בעיירה טרגו-לפוש (אנ') שבדרום מחוז מרמורש (היום ברומניה, בעבר אזור בהונגריה), לאביו גרשון ולאמו רוזה (שושנה). ב-1963 עלה ארצה עם משפחתו, שהתיישבה בבני ברק. את לימודיו היסודיים סיים בבית ספר "מעלות" בעיר ולאחר מכן המשיך בתיכון עירוני ב' (צייטלין) בתל אביב, שם למד במגמה המזרחנית אצל המורה הידוע דב עירון. עם סיום לימודיו התיכוניים, ב-1972, התגייס לצה"ל ושרת ביח' 848, אשר החליפה את שמה בתום מלחמת יו"כ ל-8200. רוב שירותו (כולל שנת קבע) עבר עליו כמפקד קורס בבסיס ההדרכה של המודיעין. אפרים ברק נשוי ליהודית ואב לארבעה ילדים. עם שחרורו מצה"ל, בשנת 1976, החל אפרים ברק ללמוד גאוגרפיה וכן שפה וספרות ערבית באוניברסיטת תל אביב. את לימודיו לתואר ראשון סיים ב-1979 ומשנה זו עד שנת 2000 עבד במערכת הביטחון. בשנת 1987 הושאל למשרד החוץ ויצא, עם משפחתו, לשליחות בת שלוש שנים בשגרירות ישראל בבוקרשט. בתקופה זאת זכה לחזות ברומניה תחת שלטון צ'אושסקו, במהפכה נגד הדיקטטור הרומני, וכן ברומניה שלאחר המהפכה. עם פרישתו ממערכת הביטחון, בשנת 2000, החל אפרים ברק את לימודיו לקבלת תואר שני ושלישי באוניברסיטת תל אביב, בתחום ההיסטוריה של המזרח התיכון, בהנחייתו של פרופ' ישראל גרשוני. ההתמחות שלו הייתה היסטוריה אינטלקטואלית של מצרים המודרנית, לאומיות מצרית ואסלאם במצרים. אחרי קבלת תואר הדוקטור, בשנת 2004, החל ללמד היסטוריה של המזה"ת באוניברסיטה הפתוחה ובאוניברסיטת בר-אילן עד 2019. היום הוא גמלאי ועוסק בתרגום פירושו של ר' תנחום בן יוסף הירושלמי לספרי הנביאים והכתובים, מן השפה הערבית-יהודית. 2004 – דוקטורט מאוניברסיטת תל אביב בתחום ההיסטוריה של המזה"ת. 2002 – תואר שני (בהצטיינות יתרה) מאוניברסיטת תל אביב בתחום ההיסטוריה של המזה"ת. 1979 – תואר ראשון בגאוגרפיה ובשפה וספרות ערבית מאוניברסיטת תל אביב. האסלאם הוא בשורתנו והג'האד דרכנו. חסן אל-בנא: קובץ איגרות. הוצאת מרכז משה דיין ללימודי המזרח התיכון ואפריקה, אוניברסיטת תל אביב, 2012. ספר זה הוא תרגום לכתביו של חסן אל-בנא, מייסד תנועת האחים המוסלמים. מהדורה שנייה, דיגיטלית, של הספר יצאה בהוצאת "מערכות" של צה"ל, בשנת 2021. הצלבנים עדיין כאן, תולדות הפונדמנטליזם האסלאמי, הוצאת רסלינג, 2013. העתיד שייך לדת האסלאם, סייד קוטב. הוצאת מרכז משה דיין ללימודי המזרח התיכון ואפריקה, אוניברסיטת תל אביב, 2017. זהו תרגום לספרו הפילוסופי של סייד קוטב, מי שנחשב לאידאולוג של תנועות הג'האד השונות. מהדורה שנייה, דיגיטלית, של הספר יצאה בהוצאת "מערכות" של צה"ל, בשנת 2021. אסלאם בצל הפירמידות. עיצוב האסלאם כתרבות לאומית במצרים המודרנית, הוצאת רסלינג, 2023. הספר מציג את כתיבתם האסלאמית של אינטלקטואלים מצרים במאה העשרים. הללו הציגו את האסלאם כתרבות ולא כדת, ואת מוחמד כגאון וכמנהיג. ד"ר אפרים ברק, ספרי ד"ר אפרים ברק, באתר מרכז משה דיין לימודי המזרח התיכון ואפריקה נעם בנעט, אֻסְכֻּת - ההסכת של נעם בנעט, פרק 47א - מקורות חמאס: האחים המוסלמים ההתחלה- עם ד"ר אפרים ברק, באתר https://pod.link/ פרק 47ב - מקורות חמאס: האחים המוסלמים האידיאולוגיה - עם ד"ר אפרים ברק, באתר pod.link פרק 47ג - מקורות חמאס: האחים המוסלמים המחלוקת ואמנת חמאס - עם ד"ר אפרים ברק, באתר pod.link ד"ר אפרים ברק מדבר על עבודת התרגום של כתבי חסן אל בנא וסיייד קטב, באתר YouTube מערכות, באתר www.maarachot.idf.il האסלאם הוא בשורתנו והג'יהאד דרכינו: קובץ איגרות / חסן אל-בנא ; תרגם, הוסיף מבוא והערות אפרים ברק ; [עריכה - אבי שושני | אלבנא, חסן, 1906-1949 (ברק, אפרים, 1953 - | ברק, אפרים, 1953 - ;שושני, אבי (עורך) ;מרכז דיין לחקר המזרח התיכון ואפריקה (אוניברסיטת תל אביב) | הספרייה הלאומית], באתר www.nli.org.il מערכות, באתר www.maarachot.idf.il ד"ר אפרים ברק, הצלבנים עדין כאן, ישראל: רסלינג, 2013 מוטציה דתית | נחם אילן, באתר מוסף "שבת" - לתורה, הגות ספרות ואמנות, ‏2014-03-28 מערכות, באתר www.maarachot.idf.il העתיד שייך לדת האסלאם ומלחמתנו ביהודים/סייד קוטב - מהדורה שנייה, באתר מרכז משה דיין אסלאם בצל הפירמידות / אפרים ברק, באתר תולעת ספרים